  Виталий Пронин Сарапулъёс та корказэс школаысь школае нулло - њуч пиналъёсты удмурт культураен тодмато.Элькунысьтымы киужъёсъя центрын усьтӥськиз Сарапулысь кибашлыослэн «Пукро ярмарка» адӟытонзы.Шоркарамы улӥсьёслы нырысьсэ тазьы паськыт возьматэмын Сарапулысь усточиослэн ужъёссы но отын вашкала дыръёсы ортчылӥсь ярминкаослэн паймымон дуннезы. 1861-тӥ арозь котькуд пуксёнэ но кӧснуналэ татын ортчылӥзы базаръёс. Сарапулэ вуз карыны вуылӥзы Нижний Новгородысь, Москваысь, Казаньысь купечъёс. Ярмаркаос ортчылӥзы котькуд сӥзьыл Инмар анайлэн Покровезлы сӥзем черк азьын. Сарапулысь культура юрт бордын ужась киужъёсъя отделэн кивалтӥсь Ирина Омелюхина верамъя, вашкала дырысен та город данъяськылӥз кибашлыосыныз:Шоркарамы улӥсьёслы нырысьсэ тазьы паськыт возьматэмын Сарапулысь усточиослэн ужъёссы но отын вашкала дыръёсы ортчылӥсь ярминкаослэн паймымон дуннезы. 1861-тӥ арозь котькуд пуксёнэ но кӧснуналэ татын ортчылӥзы базаръёс. Сарапулэ вуз карыны вуылӥзы Нижний Новгородысь, Москваысь, Казаньысь купечъёс. Ярмаркаос ортчылӥзы котькуд сӥзьыл Инмар анайлэн Покровезлы сӥзем черк азьын. Сарапулысь культура юрт бордын ужась киужъёсъя отделэн кивалтӥсь Ирина Омелюхина верамъя, вашкала дырысен та город данъяськылӥз кибашлыосыныз:- Басьтэ пуэз вӧлӥсьёсты, син азе соку ик пуксё пужыё капкаос, вӧлэм коркаос но паймымон наличникъёс. Тодады вае Сарапулысь сапег поттон фабрикаез, пыдкук лэсьтонъя со Россиын кыкетӥ интыын вал. Ваньзэ тае ми улӟытоно кариським, гожтӥмы проектъёс. Туннэ нуналлы 6 проектмы вань. Кылсярысь, Сарапулысь вашкала пу юртъёслы, наличникъёслы макетъёс лэсьтэ пуэз вӧлӥсь Владимир Вострецов. «Прикамской роспись» проект кылдытӥз Наталья Кудакова. Удмурт шаерын улӥськом бере, удмурт калыклы сӥзем проектмы но кылдӥз. Юромо удмурт корка лэсьтӥмы, куэм ӵушконъёсын, выж лёгетъёсын, юрт пушкын кутӥськись тӥрлыкъёсын сое тырмытӥмы. Та коркаен ветлӥськомы школаосы, нылпи садъёсы, ӟуч пиналъёсты удмурт культураен но историен тодматӥськомы. Но Сарапул ӟуч купечъёслэн городзы вал. Озьы мон дасяй «Улӥллям-вылӥллям сарафанъёс» проект. Уно книгаосты лыдӟыса, музейын утчаськыса, тодӥ, кыӵе вылӥллям сарафанъёссы Вятской губерниысь нылъёслэн-кышноослэн.Сарапулысь кибашлыослэн адӟытоназы котьмаиз вань: Валерия Подкиналэн куэм, пужъятэм, вурем киужъёсыз, куэн ужась Светлана Князевалэн сандыкъёсыз, шляпаос, сапегъёс но шудонъёс. Та выставкаысь ик тодыны луэ: Сарапулын пыжылӥллям турлы преникъёс. Вылэм сыӵеез но: куноос кема пуко ке, кузё кышно поттылэм нимысьтыз преник. Сое адӟыса, ӝӧк сьӧрын пукисьёс валало ни вылэм, доразы бертон дыр вуиз шуыса.Нялтас вераса, 4-тӥ шуркынмонэ Ижысь киужъёсъя центрын радъяськоз искусствоосъя уй. Отчы вуозы Сарапулысь усточиос но.- Та нуналэ пумиськозы удмурт кӧмеч но ӟуч преник. Озьы ик ми пыжиськонъя мастер-класс ортчытомы, - ватсаз Ирина Владимировна.Галина Семёнова Теги: Киужъёсъяцентр  